A mie matessi

Senza culpas, dolores hapo tentu
e poto tenner benes senz’ischire.
Sa vida paret facile a ordire
ma tesset su destinu disattentu.

Si tenes favorevole su entu
podes in medas cosas resessire;
però si b’est sa sorte a cuntraire,
inutil’est chi tue istes attentu.

Pro cussu ando cun sa fid’in Deu
e sa die ona mi leo pro bona
e i sa mala sa matessi cosa:

Ca si est unu su destinu meu
pro chi brame de laru una corona,
mi toccat che a Cristos ispinosa.